CELEX: 42018X1707
Language: el
Date: 2018-11-16 00:00:00
Title: Κανονισμός αριθ. 92 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση μη γνήσιων ανταλλακτικών συστημάτων σιγαστήρα εξάτμισης (NORESS) για οχήματα των κατηγοριών L1, L2, L3, L4 και L5 όσον αφορά την εκπομπή ήχου [2018/1707]

16.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 290/162
               
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
         http://www.unece.org/trans/main/wp29/wp29wgs/wp29gen/wp29fdocstts.html
         Κανονισμός αριθ. 92 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση μη γνήσιων ανταλλακτικών συστημάτων σιγαστήρα εξάτμισης (NORESS) για οχήματα των κατηγοριών L1, L2, L3, L4 και L5 όσον αφορά την εκπομπή ήχου [2018/1707]
         Ενσωματώνει όλο το έγκυρο κείμενο έως:
         Προσθήκη 2 στη σειρά τροποποιήσεων 01 — Ημερομηνία έναρξης ισχύος: 10 Οκτωβρίου 2017
         ΠΕΡΙΕΧΟΜΕΝΑ
         ΚΑΝΟΝΙΣΜΟΣ
         
                     1.
                  
                  Πεδίο εφαρμογής
                  
               
                     2.
                  
                  Ορισμοί
                  
               
                     3.
                  
                  Αίτηση για χορήγηση έγκρισης
                  
               
                     4.
                  
                  Σημάνσεις
                  
               
                     5.
                  
                  Έγκριση
                  
               
                     6.
                  
                  Προδιαγραφές
                  
               
                     7.
                  
                  Τροποποίηση και επέκταση της έγκρισης του NORESS και επέκταση της έγκρισης
                  
               
                     8.
                  
                  Συμμόρφωση της παραγωγής
                  
               
                     9.
                  
                  Κυρώσεις για μη συμμόρφωση της παραγωγής
                  
               
                     10.
                  
                  Οριστική παύση της παραγωγής
                  
               
                     11.
                  
                  Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρμόδιων για τις εγκρίσεις αρχών
                  
               Παραρτήματα
         
                     1.
                  
                  Επικοινωνία
                  
               
                     2.
                  
                  Παράδειγμα των σημάτων έγκρισης
                  
               
                     3.
                  
                  Απαιτήσεις για τα ινώδη απορροφητικά υλικά που χρησιμοποιούνται σε NORESS
                  
               
                     4.
                  
                  Δήλωση συμμόρφωσης με τις πρόσθετες διατάξεις σχετικά με τις εκπομπές ήχου
                  
               1.   ΠΕΔΙΟ ΕΦΑΡΜΟΓΗΣ
         Ο παρών κανονισμός εφαρμόζεται σε μη γνήσια ανταλλακτικά συστημάτων σιγαστήρα εξάτμισης για οχήματα των κατηγοριών L1, L2, L3, L4 και L5 (1)
            .
         
         2.   ΟΡΙΣΜΟΙ
         Για τους σκοπούς του παρόντος κανονισμού
         
                     2.1.
                  
                  
                     ως «μη γνήσιο ανταλλακτικό συστήματος σιγαστήρα εξάτμισης ή κατασκευαστικό στοιχείο του εν λόγω συστήματος» νοείται σύστημα ενός τύπου που διαφέρει από εκείνο που είναι τοποθετημένο στο όχημα κατά την έγκριση ή την επέκταση της έγκρισης. Δύναται να χρησιμοποιείται μόνο ως ανταλλακτικό εξάτμισης ή σύστημα σιγαστήρα·
                     Το αρκτικόλεξο NORESS ορίζει τα μη γνήσια ανταλλακτικά συστημάτων σιγαστήρα εξάτμισης.
                  
               
                     2.2.
                  
                  
                     Ως «κατασκευαστικό στοιχείο συστήματος μη γνήσιων ανταλλακτικών σιγαστήρα εξάτμισης» νοείται ένα από τα διάφορα στοιχεία που απαρτίζουν το σύστημα σιγαστήρα εξάτμισης (2)·
                  
               
                     2.3.
                  
                  
                     Ως «μη γνήσια ανταλλακτικά συστημάτων σιγαστήρα εξάτμισης διαφορετικών τύπων» νοούνται συστήματα σιγαστήρα τα οποία διαφέρουν σημαντικά ως προς τα εξής:
                     
                                 α)
                              
                              
                                 τα στοιχεία τους φέρουν διαφορετικά εμπορικά ή κατασκευαστικά σήματα,
                              
                           
                                 β)
                              
                              
                                 τα χαρακτηριστικά των υλικών που συγκροτούν κάποιο στοιχείο είναι διαφορετικά ή τα στοιχεία διαφέρουν ως προς το σχήμα ή το μέγεθος· μια τροποποίηση όσον αφορά την επιμετάλλωση (γαλβανισμός, επικάλυψη με αλουμίνιο κ.λπ.) δεν θεωρείται αλλαγή τύπου,
                              
                           
                                 γ)
                              
                              
                                 οι αρχές λειτουργίας ενός τουλάχιστον στοιχείου διαφέρουν,
                              
                           
                                 δ)
                              
                              
                                 τα στοιχεία τους συνδυάζονται διαφορετικά·
                              
                           
               
                     2.4.
                  
                  
                     Ως «μη γνήσιο ανταλλακτικό συστήματος σιγαστήρα εξάτμισης (NORESS) ή στοιχείο του» νοείται κάθε τμήμα του συστήματος σιγαστήρα που ορίζεται στο σημείο 2.1 το οποίο προορίζεται για χρήση σε όχημα, εκτός από στοιχεία του τύπου που είναι τοποθετημένα στο όχημα αυτό, όταν υποβάλλεται για έγκριση τύπου σύμφωνα με τον κανονισμό αριθ. 9, τον κανονισμό αριθ. 41 ή τον κανονισμό αριθ. 63·
                  
               
                     2.5.
                  
                  
                     Ως «έγκριση NORESS ή στοιχείου/-ων του εν λόγω συστήματος» νοείται η έγκριση του συνόλου ή ενός στοιχείου ανταλλακτικού σιγαστήρα που προσαρμόζεται σε έναν ή περισσότερους συγκεκριμένους τύπους οχήματος, που εμπίπτουν στο πεδίο εφαρμογής του παρόντος κανονισμού, όσον αφορά τον περιορισμό της ηχοστάθμης τους·
                  
               
                     2.6.
                  
                  
                     Ως «τύπος οχήματος» νοούνται τα οχήματα που εμπίπτουν στο πεδίο εφαρμογής του παρόντος κανονισμού, τα οποία δεν διαφέρουν ουσιωδώς σε σημεία, όπως:
                     
                                 α)
                              
                              
                                 ο τύπος του κινητήρα (δίχρονος ή τετράχρονος, με παλινδρομικό ή περιστρεφόμενο έμβολο· ο αριθμός και η χωρητικότητα των κυλίνδρων· ο αριθμός και τύπος των εξαερωτήρων ή συστημάτων έγχυσης· η ρύθμιση των βαλβίδων· η μέγιστη καθαρή ισχύς και ο αντίστοιχος αριθμός στροφών). Για κινητήρες με περιστροφικό έμβολο, ο κυλινδρισμός θα πρέπει να εκληφθεί ως διπλάσιος του όγκου του θαλάμου·
                              
                           
                                 β)
                              
                              
                                 το σύστημα κίνησης, ιδίως ως προς το πλήθος των σχέσεων μετάδοσης, τον αποπολλαπλασιασμό τους και την τελική σχέση μετάδοσης·
                              
                           
                                 γ)
                              
                              
                                 ο αριθμός, ο τύπος και η διάταξη των συστημάτων εξάτμισης σιγαστήρα.
                              
                           
               
                     2.7.
                  
                  
                     Ως «ονομαστικές στροφές του κινητήρα» νοούνται οι στροφές του κινητήρα στις οποίες ο κινητήρας αποδίδει την ονομαστική μέγιστη καθαρή ισχύ του, όπως δηλώνεται από τον κατασκευαστή (3).
                     Το σύμβολο nrated αναφέρεται στην αριθμητική τιμή των ονομαστικών στροφών του κινητήρα εκφρασμένη σε στροφές ανά λεπτό.
                  
               3.   ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
         3.1.   Η αίτηση για έγκριση ενός NORESS ή στοιχείου του υποβάλλεται από τον κατασκευαστή ή από τον δεόντως εξουσιοδοτημένο αντιπρόσωπό του.
         3.2.   Συνοδεύεται από τα κατωτέρω αναφερόμενα έγγραφα εις τριπλούν και από τα ακόλουθα στοιχεία:
         
                     α)
                  
                  
                     περιγραφή του/των τύπου/-ων οχήματος/-ων στον/στους οποίο/-ους προορίζεται/-ονται να τοποθετηθεί/-ούν το σύστημα NORESS ή τα στοιχεία του όσον αφορά τα σημεία που αναφέρονται στο ανωτέρω σημείο 2.6. Πρέπει να αναφέρονται οι αριθμοί και/ή τα σύμβολα που ταυτοποιούν τον τύπο του κινητήρα και τον τύπο του οχήματος, καθώς και ο αριθμός έγκρισης τύπου του οχήματος, εάν αυτό κρίνεται απαραίτητο,
                  
               
                     β)
                  
                  
                     περιγραφή του πλήρους NORESS, όπου να φαίνεται η σχετική θέση κάθε στοιχείου του, μαζί με οδηγίες συναρμολόγησης·
                  
               
                     γ)
                  
                  
                     λεπτομερή σχέδια κάθε στοιχείου NORESS, έτσι ώστε το τελευταίο να δύναται να εντοπίζεται και να αναγνωρίζεται ευχερώς, και ένδειξη των υλικών που χρησιμοποιήθηκαν. Τα σχέδια αυτά δείχνουν επίσης τη θέση για την υποχρεωτική αναγραφή του αριθμού έγκρισης.
                  
               3.3.   Κατόπιν αίτησης της τεχνικής υπηρεσίας που διεξάγει τις δοκιμές έγκρισης, ο κατασκευαστής του NORESS υποβάλλει:
         
                     α)
                  
                  
                     δύο δείγματα του NORESS ή των στοιχείων του που υποβάλλονται προς έγκριση,
                  
               
                     β)
                  
                  
                     δείγμα του αρχικού συστήματος σιγαστήρα εξάτμισης που διέθετε το όχημα, όταν είχε υποβληθεί η έγκριση τύπου του οχήματος,
                  
               
                     γ)
                  
                  
                     όχημα δοκιμής αντιπροσωπευτικό του τύπου στον οποίο προορίζεται να τοποθετηθεί το NORESS· το όχημα αυτό, όταν μετράται για την εκπομπή ήχου σύμφωνα με τις μεθόδους που περιγράφονται στο παράρτημα 3 (συμπεριλαμβανομένων όλων των σχετικών τροποποιήσεων) του κανονισμού αριθ. 9, του κανονισμού αριθ. 41 ή του κανονισμού αριθ. 63, πρέπει να πληρούν τις ακόλουθες προϋποθέσεις:
                     
                                 i)
                              
                              
                                 αν το όχημα είναι τύπου για τον οποίο έχει χορηγηθεί έγκριση σύμφωνα με τις απαιτήσεις καθενός από τους κανονισμούς αριθ. 9, 41 ή 63:
                                 
                                             α.
                                          
                                          
                                             Η ηχοστάθμη, κατά τη διάρκεια της δοκιμής εν κινήσει δεν πρέπει να υπερβαίνει το όριο που καθορίζεται στον σχετικό κανονισμό κατά περισσότερο από 1 dB(A)·
                                          
                                       
                                             β.
                                          
                                          
                                             Η ηχοστάθμη κατά τη δοκιμή εν στάσει δεν πρέπει να υπερβαίνει κατά περισσότερο από 3 dB(A) τη στάθμη που προσδιορίζεται κατά την έγκριση και αναγράφεται επί της πινακίδας του κατασκευαστή.
                                          
                                       
                           
                                 ii)
                              
                              
                                 Σε περίπτωση που το όχημα δεν είναι του τύπου για τον οποίο έχει χορηγηθεί έγκριση σύμφωνα με τις απαιτήσεις του αντίστοιχου κανονισμού, η ηχοστάθμη δεν πρέπει να υπερβαίνει κατά περισσότερο από 1 dB(A) το όριο που ισχύει κατά το χρονικό σημείο κατά το οποίο τέθηκε σε κυκλοφορία για πρώτη φορά.
                              
                           
               4.   ΣΗΜΑΝΣΕΙΣ
         4.1.   Κάθε επιμέρους στοιχείο του NORESS, πλην σωλήνων και εξαρτημάτων, πρέπει να φέρει:
         
                     α)
                  
                  
                     την εμπορική επωνυμία ή το εμπορικό σήμα του NORESS ή των στοιχείων του,
                  
               
                     β)
                  
                  
                     την εμπορική περιγραφή του κατασκευαστή.
                  
               4.2.   Οι σημάνσεις αυτές πρέπει να είναι ευανάγνωστες και ανεξίτηλες και να είναι επίσης ορατές στη θέση στην οποία έχει τοποθετηθεί το NORESS.
         4.3.   Το NORESS επισημαίνεται από τον κατασκευαστή του· αναφέροντας τον/τους τύπο/-ους οχήματος/-ων για τον/-ους οποίο/-ους έχει λάβει την έγκριση.
         4.4.   Ένα στοιχείο δύναται να φέρει πολλούς αριθμούς έγκρισης, αν εγκρίθηκε ως στοιχείο πολλών ανταλλακτικών συστημάτων εξάτμισης.
         4.5.   Το ανταλλακτικό σύστημα εξάτμισης πρέπει να παρέχεται σε συσκευασία ή να φέρει ετικέτα και να παρέχει τα ακόλουθα στοιχεία:
         
                     α)
                  
                  
                     το βιομηχανικό ή εμπορικό σήμα του κατασκευαστή του ανταλλακτικού συστήματος σιγαστήρα και των στοιχείων του,
                  
               
                     β)
                  
                  
                     τη διεύθυνση του κατασκευαστή ή του αντιπροσώπου του,
                  
               
                     γ)
                  
                  
                     τον κατάλογο των μοντέλων οχημάτων για τα οποία προορίζεται το ανταλλακτικό σύστημα σιγαστήρα.
                  
               4.6.   Ο κατασκευαστής παρέχει:
         
                     α)
                  
                  
                     οδηγίες στις οποίες εξηγείται λεπτομερώς η ορθή μέθοδος στερέωσης επί του οχήματος,
                  
               
                     β)
                  
                  
                     οδηγίες για τον χειρισμό του συστήματος σιγαστήρα.
                  
               
                     γ)
                  
                  
                     τον κατάλογο των συστατικών μερών μαζί με τους αριθμούς των αντίστοιχων μερών, εξαιρουμένων των στηριγμάτων.
                  
               4.7.   Το σήμα έγκρισης.
         5.   ΕΓΚΡΙΣΗ
         5.1.   Αν το NORESS ή στοιχείο του που υποβάλλεται προς έγκριση σύμφωνα με τον παρόντα κανονισμό ικανοποιεί τις απαιτήσεις του σημείου 6 παρακάτω, χορηγείται έγκριση για τον συγκεκριμένο τύπο οχήματος.
         5.2.   Για κάθε τύπο NORESS που εγκρίνεται χορηγείται αριθμός έγκρισης. Τα πρώτα δύο ψηφία του (προς το παρόν 01, που αντιστοιχεί στη σειρά τροποποιήσεων 01 του κανονισμού) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις του κανονισμού κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν δύναται να εκχωρήσει τον ίδιο αριθμό σε άλλο τύπο NORESS ή κατασκευαστικό στοιχείο σχεδιασμένα για τον/τους ίδιο/-ους τύπο/-ους οχήματος.
         5.3.   Η κοινοποίηση της έγκρισης ή επέκτασης ή άρνησης έγκρισης NORESS ή στοιχείου του σύμφωνα με τον παρόντα κανονισμό διαβιβάζεται στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό, με έντυπο που συντάσσεται βάσει του υποδείγματος στο παράρτημα 1 του παρόντος κανονισμού.
         5.4.   Σε κάθε σύστημα NORESS και στοιχείο του που είναι σύμφωνο με τύπο εγκεκριμένο βάσει του παρόντος κανονισμού τοποθετείται διεθνές σήμα έγκρισης αποτελούμενο από:
         
                     α)
                  
                  
                     έναν κύκλο ο οποίος περιβάλλει το αλφαβητικό στοιχείο «E», ακολουθούμενο από τον διακριτικό αριθμό της χώρας η οποία χορήγησε την έγκριση (4)·
                  
               
                     β)
                  
                  
                     τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στο σημείο α) ανωτέρω.
                  
               
                     γ)
                  
                  
                     Ο αριθμός έγκρισης αναφέρεται στο έντυπο της έγκρισης, μαζί με τη μέθοδο που χρησιμοποιείται για τις δοκιμές έγκρισης.
                  
               5.5.   Το σήμα έγκρισης πρέπει να είναι ευανάγνωστο, όταν το NORESS έχει τοποθετηθεί στο όχημα, και πρέπει να είναι ανεξίτηλο.
         5.6.   Ένα στοιχείο μπορεί να φέρει περισσότερους από έναν αριθμούς έγκρισης, εάν έχει εγκριθεί ως μέρος για πάνω από ένα NORESS· στην περίπτωση αυτή ο κύκλος δεν χρειάζεται να επαναληφθεί. Στο παράρτημα 2 του παρόντος κανονισμού παρέχεται παράδειγμα του σήματος έγκρισης.
         6.   ΠΡΟΔΙΑΓΡΑΦΕΣ
         6.1.   Γενικές προδιαγραφές
         Ο σιγαστήρας πρέπει να έχει σχεδιαστεί, κατασκευαστεί και να μπορεί να τοποθετηθεί κατά τρόπο ώστε:
         
                     α)
                  
                  
                     υπό συνθήκες κανονικής χρήσης και ιδίως παρά τους κραδασμούς τους οποίους μπορεί να υφίσταται, το όχημα να μπορεί να πληροί τις προδιαγραφές του παρόντος κανονισμού·
                  
               
                     β)
                  
                  
                     να παρουσιάζει έναντι των φαινομένων διάβρωσης στα οποία υπόκειται, εύλογη αντοχή συνεκτιμούμενων των συνθηκών χρησιμοποίησης του οχήματος,
                  
               
                     γ)
                  
                  
                     η απόσταση από το έδαφος που παρέχεται από τον γνήσιο σιγαστήρα και η πιθανή επικλινής θέση του οχήματος να μην μειώνονται
                  
               
                     δ)
                  
                  
                     δεν υπάρχουν αδικαιολόγητα υψηλές θερμοκρασίες στην επιφάνεια·
                  
               
                     ε)
                  
                  
                     οι ακμές του να μην είναι οξείες ή κοφτερές και να υπάρχει επαρκής χώρος για αποσβεστήρες κραδασμών και ελατήρια·
                  
               
                     στ)
                  
                  
                     να παρέχεται επαρκής απόσταση των ελατηρίων·
                  
               
                     ζ)
                  
                  
                     να παρέχεται επαρκής χώρος ασφάλειας για τους αγωγούς·
                  
               
                     η)
                  
                  
                     να είναι αδύνατο να παραβιαστεί κατά τρόπο συμβατό με τις σαφώς καθοριζόμενες προδιαγραφές τοποθέτησης και μεταχείρισης.
                  
               6.2.   Προδιαγραφές σχετικά με τις ηχοστάθμες
         Η απόδοση των ηχητικών του NORESS ή των κατασκευαστικών στοιχείων του θα πρέπει να ελέγχεται με τις μεθόδους που περιγράφονται στον κανονισμό αριθ. 9, 41 ή 63. Ειδικότερα, για την εφαρμογή του παρόντος σημείου, θα γίνεται αναφορά στη σειρά τροποποιήσεων του κανονισμού αριθ. 92 που ίσχυε κατά τον χρόνο της έγκρισης τύπου του νέου οχήματος. Όταν το NORESS ή τα κατασκευαστικά στοιχεία του τοποθετούνται στο όχημα που περιγράφεται στο σημείο 3.3 γ) οι τιμές ηχοστάθμης που λαμβάνονται με τη χρήση των δύο μεθόδων (όχημα εν στάσει και εν κινήσει) πρέπει να πληρούν την ακόλουθη προϋπόθεση:
         να μην υπερβαίνουν τις μετρούμενες τιμές, σύμφωνα με τις απαιτήσεις του σημείου 3.3 γ) για το ίδιο όχημα όταν είναι εξοπλισμένο με το γνήσιο σύστημα σιγαστήρα κατά τη διάρκεια της δοκιμής με το όχημα εν κινήσει και της δοκιμής εν στάσει.
         6.3.   Συμπληρωματικές απαιτήσεις
         6.3.1.   Διατάξεις περί προστασίας από παραποίηση:
         Το σύστημα NORESS ή τα στοιχεία του είναι κατασκευασμένα με τρόπο που δεν επιτρέπει την αφαίρεση των διαφραγμάτων, των κώνων εξόδου και άλλων μερών των οποίων η κύρια λειτουργία αποτελεί μέρος των θαλάμων σιγαστήρα/εκτόνωσης. Σε περίπτωση που η ενσωμάτωση των εν λόγω μερών είναι αναπόφευκτη, η μέθοδος προσάρτησης είναι τέτοια ώστε να μην διευκολύνεται η αφαίρεση (π.χ. με συμβατικά σπειρώματα στερέωσης) και επίσης προσαρτάται με τέτοιον τρόπο ώστε η αφαίρεση να προκαλεί μόνιμη/ανεπανόρθωτη ζημιά στο σύστημα.
         6.3.2.   NORESS πολλαπλών τρόπων λειτουργίας
         Το NORESS με πολλαπλούς, ιδιοχείρως ή ηλεκτρονικά ρυθμιζόμενους, επιλέξιμους από τον οδηγό τρόπους λειτουργίας πρέπει να πληροί όλες τις απαιτήσεις σε όλους τους τρόπους λειτουργίας. Οι αναφερόμενες ηχοστάθμες είναι αυτές που προκύπτουν από τον τρόπο λειτουργίας με τις υψηλότερες ηχοστάθμες.
         6.3.3.   Απαγόρευση διατάξεων αναστολής
         Ο κατασκευαστής του NORESS δεν θα αλλάζει, προσαρμόζει ή εισάγει σκόπιμα οποιαδήποτε διάταξη ή διαδικασία αποκλειστικά και μόνο για τον σκοπό της εκπλήρωσης των απαιτήσεων σχετικά με τις εκπομπές ήχου στο πλαίσιο του παρόντος κανονισμού, η οποία δεν λειτουργεί κατά τη διάρκεια της κανονικής λειτουργίας επί της οδού.
         6.3.4.   Συμπληρωματικές διατάξεις σχετικά με τις εκπομπές ήχου (ASEP)
         Οι απαιτήσεις του σημείου 6.3 της σειράς τροποποιήσεων 04 του κανονισμού αριθ. 41 πρέπει επίσης να πληρούνται για το NORESS, εάν είναι σχεδιασμένο για να χρησιμοποιείται σε οχήματα που έχουν λάβει έγκριση τύπου σύμφωνα με τη σειρά τροποποιήσεων 04 του κανονισμού αριθ. 41 και διέπονται από τις απαιτήσεις του σημείου 6.3 της σειράς τροποποιήσεων 04 του κανονισμού αριθ. 41.
         Εάν πρόκειται να διενεργηθούν δοκιμές, το όχημα, όπως περιγράφεται στο σημείο 3.3 γ) χρησιμοποιείται.
         Η αρχή έγκρισης τύπου μπορεί να ζητήσει οποιαδήποτε σχετική δοκιμή για να διαπιστώσει τη συμμόρφωση του NORESS προς τις απαιτήσεις αυτές.
         Ο κατασκευαστής πρέπει να παρέχει βεβαίωση σύμφωνα με το παράρτημα 4 του παρόντος κανονισμού, ότι το NORESS ή τα προς έγκριση εξαρτήματα συμμορφώνονται με τις πρόσθετες διατάξεις εκπομπών ήχου, τις απαιτήσεις του σημείου 6.3 της σειράς τροποποιήσεων 04 του κανονισμού αριθ. 41.
         6.4.   Μέτρηση των επιδόσεων του οχήματος
         6.4.1.   Το NORESS ή τα εξαρτήματά του πρέπει να είναι τέτοια ώστε να διασφαλίζεται ότι οι επιδόσεις του οχήματος είναι συγκρίσιμες με εκείνες που επιτυγχάνονται με το αρχικό σύστημα σιγαστήρα εξάτμισης ή τα κατασκευαστικά στοιχεία του.
         6.4.2.   Το NORESS ή, κατ' επιλογή του κατασκευαστή, τα κατασκευαστικά στοιχεία του συγκρίνονται με το αρχικό σύστημα σιγαστήρα ή τα κατασκευαστικά στοιχεία, ομοίως καινούρια, τα οποία εγκαθίστανται διαδοχικά στο όχημα που αναφέρεται στο σημείο 3.3 γ)
         6.4.3.   Η επαλήθευση διενεργείται με τη μέτρηση της καμπύλης απόδοσης σύμφωνα με το σημείο 6.4.4.1 ή 6.4.4.2. Η μέγιστη ισχύς και οι στροφές του κινητήρα στη μέγιστη ισχύ που μετριέται με το NORESS δεν υπερβαίνει την καθαρή ισχύ και τις στροφές του κινητήρα που μετριούνται υπό τις προϋποθέσεις που ορίζονται κατωτέρω με το γνήσιο σύστημα εξάτμισης κατά περισσότερο από ± 5 τοις εκατό.
         6.4.4.   Μέθοδος δοκιμής
         6.4.4.1.   Μέθοδος δοκιμής με κινητήρα
         Οι μετρήσεις πρέπει να διενεργούνται στον κινητήρα του οχήματος που αναφέρεται στο ανωτέρω σημείο 3.3 γ), με τον κινητήρα στερεωμένο επάνω σε εξέδρα.
         6.4.4.2.   Μέθοδος δοκιμής με όχημα
         Οι μετρήσεις πρέπει να διενεργούνται στο όχημα του σημείου 3.3 γ) Οι τιμές που λαμβάνονται με το γνήσιο σύστημα σιγαστήρα συγκρίνονται με εκείνες που λαμβάνονται με το NORESS. Η δοκιμή πρέπει να εκτελείται σε δυναμομετρική εξέδρα με κυλίνδρους.
         6.5.   Πρόσθετες διατάξεις που αφορούν το NORESS ή στοιχεία του πεπληρωμένα με ινώδη υλικά
         Η χρήση ινωδών απορροφητικών υλικών επιτρέπεται στη κατασκευή του NORESS μόνον εάν πληρούνται οι απαιτήσεις που προβλέπονται στο παράρτημα 3.
         6.6.   Αξιολόγηση των εκπομπών ρύπων από οχήματα εξοπλισμένα με σύστημα σιγαστήρα αντικατάστασης
         Το όχημα ή τα οχήματα που αναφέρονται στο σημείο 3.3 γ) με τα μη γνήσια ανταλλακτικά σιγαστήρα εξάτμισης (NORESS) του τύπου για τον οποίο ζητείται έγκριση, πρέπει να πληροί τις απαιτήσεις ρύπανσης σύμφωνα με την έγκριση τύπου του οχήματος. Τα αποδεικτικά στοιχεία πρέπει να καταγράφονται στην έκθεση δοκιμής.
         7.   ΤΡΟΠΟΠΟΙΗΣΗ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΟΥ NORESS ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
         7.1.   Κάθε τροποποίηση του τύπου του NORESS ή των στοιχείων του πρέπει να γνωστοποιείται στην αρχή έγκρισης τύπου που ενέκρινε τον τύπο του NORESS. Η εν λόγω υπηρεσία μπορεί τότε είτε:
         
                     α)
                  
                  
                     να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα, ή
                  
               
                     β)
                  
                  
                     να ζητήσει επιπλέον έκθεση δοκιμής από την τεχνική υπηρεσία που είναι υπεύθυνη για τη διεξαγωγή των δοκιμών.
                  
               7.2.   Ο κατασκευαστής του NORESS ή συστατικών στοιχείων του ή ο δεόντως διαπιστευμένος εκπρόσωπός του δύνανται να ζητήσουν από την αρχή έγκρισης τύπου που χορήγησε την έγκριση του NORESS για έναν ή περισσότερους τύπους οχημάτων για επέκταση της έγκρισης σε άλλους τύπους οχημάτων. Η σχετική διαδικασία είναι αυτή που περιγράφεται στο ανωτέρω σημείο 3.
         7.3.   Η επικύρωση ή η απόρριψη της έγκρισης, στην οποία προσδιορίζονται οι τροποποιήσεις, κοινοποιείται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στο σημείο 5.3 ανωτέρω.
         7.4.   Η αρμόδια αρχή η οποία χορηγεί παράταση της έγκρισης εκχωρεί αύξοντα αριθμό για κάθε κοινοποίηση που αφορά τέτοια παράταση.
         8.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
         Οι διαδικασίες συμμόρφωσης της παραγωγής ακολουθούν εκείνες που προβλέπονται στη συμφωνία, προσάρτημα 2 (E/ECE/324-E/ECE/TRANS/505/αναθ.2), με τις ακόλουθες απαιτήσεις:
         
                     α)
                  
                  
                     το σύστημα NORESS το οποίο εγκρίνεται σύμφωνα με τον παρόντα κανονισμό πρέπει να κατασκευάζεται έτσι ώστε να συμμορφώνεται με τον εγκεκριμένο τύπο πληρώντας τις απαιτήσεις οι οποίες ορίζονται στο σημείο 6 ανωτέρω.
                  
               
                     β)
                  
                  
                     ο κάτοχος της έγκρισης εξασφαλίζει ότι για κάθε τύπο NORESS πραγματοποιούνται τουλάχιστον οι δοκιμές που περιγράφονται στο σημείο 6 του παρόντος κανονισμού.
                  
               
                     γ)
                  
                  
                     Η αρχή η οποία έχει χορηγήσει την έγκριση τύπου δύναται ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε εγκατάσταση παραγωγής. Η συνήθης συχνότητα αυτών των επαληθεύσεων είναι κάθε δύο χρόνια.
                  
               
                     δ)
                  
                  
                     Η παραγωγή θεωρείται ότι συμμορφώνεται με τις απαιτήσεις του παρόντος κανονισμού, εφόσον τηρούνται οι διατάξεις των κανονισμών αριθ. 9, 41 και 63, που αντιστοιχούν στον τύπο του οχήματος, και αν η ηχοστάθμη που μετράται με τη μέθοδο η οποία περιγράφεται στους δεδομένους κανονισμούς κατά τη δοκιμή εν κινήσει δεν υπερβαίνει κατά περισσότερο από 3 dB(A) την ηχοστάθμη που μετριέται κατά την έγκριση τύπου και δεν υπερβαίνει κατά περισσότερο από 1 dB(A) τα όρια που καθορίζονται στους κανονισμούς αριθ. 9, 41 και 63 κατά περίπτωση.
                  
               9.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
         9.1.   Η έγκριση που χορηγείται σε τύπο συστήματος NORESS ή στοιχεία του σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις που ορίζονται στο ανωτέρω σημείο 8 ή εάν το NORESS ή στοιχεία του απέτυχε/-αν στους ελέγχους που προβλέπονται στο ανωτέρω σημείο 8. β) ανωτέρω.
         9.2.   Εάν συμβαλλόμενο μέρος στην παρούσα συμφωνία που εφαρμόζει τον παρόντα κανονισμό ανακαλέσει έγκριση που έχει χορηγήσει προηγουμένως, ενημερώνει αμέσως τα άλλα συμβαλλόμενα μέρη στη συμφωνία του 1958 που εφαρμόζουν τον παρόντα κανονισμό με τη διαβίβαση του δελτίου κοινοποίησης σύμφωνα με το υπόδειγμα που περιλαμβάνεται στο παράρτημα 1 του παρόντος κανονισμού.
         10.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
         Εάν ο κάτοχος της έγκρισης διακόψει τελείως την παραγωγή τύπου ανταλλακτικού συστήματος σιγαστήρα ή στοιχείων του που έχουν εγκριθεί σύμφωνα με τον παρόντα κανονισμό, ενημερώνει σχετικά την αρχή η οποία χορήγησε την έγκριση, η οποία με τη σειρά της ενημερώνει τα υπόλοιπα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό με αντίγραφο του εντύπου κοινοποίησης σύμφωνο προς το υπόδειγμα του παραρτήματος I του παρόντος κανονισμού.
         11.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΜΟΔΙΩΝ ΓΙΑ ΤΙΣ ΕΓΚΡΙΣΕΙΣ ΑΡΧΩΝ
         Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης και των διοικητικών αρχών που χορηγούν εγκρίσεις και στις οποίες πρέπει να αποστέλλονται τα έντυπα πιστοποίησης της έγκρισης ή της επέκτασης ή της απόρριψης ή της ανάκλησης της έγκρισης ή της οριστικής διακοπής της παραγωγής, που εκδίδονται σε άλλες χώρες.
         
            (1)  Όπως ορίζεται στο ενοποιημένο ψήφισμα για την κατασκευή οχημάτων (R.E.3), έγγραφο ΕCE/TRANS/WP.29/78/Αναθ.4, παράγραφος 2 - www.unece.org/trans/main/wp29/wp29wgs/wp29gen/wp29resolutions.html
         
            (2)  Τα εν λόγω στοιχεία είναι, ιδίως, η πολλαπλή εξάτμισης, ο σιγαστήρας αυτός καθαυτός, ο θάλαμος εκτόνωσης και το αντηχείο.
         
            (3)  Εάν η ονομαστική μέγιστη καθαρή ισχύς επιτυγχάνεται σε διάφορες στροφές του κινητήρα, οι ονομαστικές στροφές του κινητήρα χρησιμοποιούνται στον παρόντα κανονισμό για τις μέγιστες στροφές του κινητήρα στις οποίες επιτυγχάνεται η μέγιστη καθαρή ισχύς.
         
            (4)  Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/αναθ. 4 - www.unece.org/trans/main/wp29/wp29wgs/wp29gen/wp29resolutions.html
      
      
         
            ΠΑΡΑΡΤΗΜΑ 1
            ΜΕΡΟΣ Α
            
               ΓΙΑ ΤΟ NORESS ΓΙΑ ΤΥΠΟΥΣ ΟΧΗΜΑΤΩΝ ΠΟΥ ΕΧΟΥΝ ΕΓΚΡΙΘΕΙ ΣΥΜΦΩΝΑ ΜΕ ΤΗ ΣΕΙΡΑ ΤΡΟΠΟΠΟΙΗΣΕΩΝ 04 ΤΟΥ ΚΑΝΟΝΙΣΜΟΥ αριθ. 41
            
            Κείμενο της εικόνας
            
               Επικοινωνία
               [Μέγιστο μέγεθος σελίδας: A4 (210 × 297 χιλιοστά)]
               (1)
               εκδίδεται από: Ονομασία της διοικητικής υπηρεσίας
               σχετικά με (2): Χορήγηση έγκρισης
               Επέκταση έγκρισης
               Απόρριψη έγκρισης
               Ανάκληση έγκρισης
               Οριστική παύση της παραγωγής
               τύπου οχήματος σε σχέση με τύπο NORESS ή στοιχείο του δυνάμει του κανονισμού αριθ. 92.
               Αριθ. έγκρισης: Αριθ. επέκτασης:
               1. Εμπορική ονομασία ή μάρκα του οχήματος:
               2. Τύπος οχήματος:
               3. Επωνυμία και διεύθυνση του κατασκευαστή:
               4. Εάν υπάρχει, ονοματεπώνυμο και διεύθυνση αντιπροσώπου του κατασκευαστή:
               5. Κινητήρας
               5.1. Κατασκευαστής:
               5.2. Τύπος:
               5.3. Υπόδειγμα:
               5.4. Ονομαστική μέγιστη καθαρή ισχύς: kW στις min– 1
               5.5. Είδος κινητήρα (π.χ. με επιβαλλόμενη ανάφλεξη, ανάφλεξη με συμπίεση κ.λπ.) (3):
               5.6. Κύκλοι: δίχρονος/τετράχρονος (2)
               5.7. Χωρητικότητα κυλίνδρων: cm3
               6. Μετάδοση της κίνησης
               6.1. Τύπος μετάδοσης: χειροκίνητο/αυτόματο κιβώτιο ταχυτήτων:
               6.2. Αριθμός ταχυτήτων:
               7. Εξοπλισμός
               7.1. Σιγαστήρας εξάτμισης
               7.1.1. Κατασκευαστής ή τυχόν εντολοδόχος:
               7.1.2. Υπόδειγμα:
               7.1.3. Τύπος: σύμφωνα με το σχέδιο αριθ.:
               7.2. Σιγαστήρας εισαγωγής
            
            Κείμενο της εικόνας
            
               7.2.1. Κατασκευαστής ή τυχόν εντολοδόχος:
               7.2.2. Υπόδειγμα:
               7.2.3. Τύπος: σύμφωνα με το σχέδιο αριθ.:
               8. Ταχύτητες που χρησιμοποιούνται για τη δοκιμή του οχήματος εν κινήσει:
               9. Τελική/-ές σχέση/-εις μετάδοσης:
               10. Αριθμός έγκρισης ECE τύπου ελαστικού/-ών:
               Εάν δεν υπάρχει, παρέχονται τα ακόλουθα στοιχεία:
               10.1. Κατασκευαστής ελαστικών:
               10.2. Εμπορική/-ές περιγραφή/-ές και/ή τύπος του ελαστικού (ανά άξονα), (π.χ. εμπορική επωνυμία, δείκτης ταχύτητας, δείκτης φόρτισης):
               10.3. Μέγεθος ελαστικού (ανά άξονα):
               10.4. Άλλος αριθμός έγκρισης τύπου (εάν υπάρχει):
               11. Μάζες
               11.1. Μέγιστο επιτρεπτό μεικτό βάρος: kg
               11.2. Μάζα δοκιμής: kg
               11.3. Δείκτης αναλογίας ισχύος προς μάζα (PMR):
               12. Μήκος οχήματος: m
               12.1. Μήκος αναφοράς lref: m
               13. Ταχύτητες οχήματος των μετρήσεων στη σχέση i)
               13.1. Ταχύτητα του οχήματος στην αρχή της περιόδου επιτάχυνσης (κατά μέσον όρο 3 γύροι) για τη σχέση i): km/h
               13.2. Μήκος προεπιτάχυνσης για τη σχέση i): m
               13.3. Ταχύτητα του οχήματος vPP′ (κατά μέσον όρο 3 γύροι) για τη σχέση i): km/h
               13.4. Ταχύτητα του οχήματος vBB′ (κατά μέσον όρο 3 γύροι) για τη σχέση i): km/h
               14. Ταχύτητες οχήματος των μετρήσεων στη σχέση (i +1) (εφόσον ισχύει)
               14.1. Ταχύτητα του οχήματος στην αρχή της περιόδου επιτάχυνσης (κατά μέσον όρο 3 γύροι) για τη σχέση (i+1): km/h
               14.2. Μήκος προεπιτάχυνσης για τη σχέση (i+1): m
               14.3. Ταχύτητα του οχήματος vPP′ (κατά μέσον όρο 3 γύροι) για τη σχέση (i+1): km/h
               14.4. Ταχύτητα του οχήματος vBB′ (κατά μέσον όρο 3 γύροι) για τη σχέση (i+1): km/h
               15. Οι επιταχύνσεις υπολογίζονται μεταξύ των γραμμών AA′ και BB′/PP′ και BB′
               15.1. Περιγραφή της λειτουργικότητας των συσκευών που χρησιμοποιούνται για τη σταθεροποίηση της επιτάχυνσης (κατά περίπτωση):
               16. Ηχοστάθμη του οχήματος εν κινήσει:
               16.1. Αποτέλεσμα της δοκιμής με πλήρως ανοιχτή βαλβίδα στραγγαλισμού Lwot: db(A)
               16.2. Αποτελέσματα δοκιμής σταθερής ταχύτητας Lcrs: db(A)
               16.3. Μερικός συντελεστής ισχύος kp: db(A)
               16.4. Αποτέλεσμα της δοκιμής με πλήρως ανοιχτή βαλβίδα στραγγαλισμού Lurban: db(A)
               17. Ηχοστάθμη του οχήματος εν στάσει:
               17.1. Θέση και προσανατολισμός του μικροφώνου (σύμφωνα με το προσάρτημα 2 του παραρτήματος 3 της σειράς 04 του κανονισμού αριθ. 41):
               17.2. Αποτέλεσμα της δοκιμής εν στάσει: db(A) στις min– 1
               18. Πρόσθετες διατάξεις για τις εκπομπές ήχου (συνημμένες):
               Βλέπε δήλωση συμμόρφωσης κατασκευαστή (επισυνάπτεται)
               19. Δεδομένα αναφοράς συμμόρφωσης κατά τη χρήση
            
            Κείμενο της εικόνας
            
               19.1. Σχέση μετάδοσης i) ή, για οχήματα τα οποία υποβάλλονται σε δοκιμή με μη κλειδωμένες σχέσεις μετάδοσης, η θέση του επιλογέα ταχυτήτων που επελέγη για τη δοκιμή·
               19.2. Μήκος προεπιτάχυνσης lPA: m
               19.3. Ταχύτητα του οχήματος στην αρχή της περιόδου επιτάχυνσης (κατά μέσον όρο 3 μετρήσεις) για τη σχέση i): km/h
               19.4. Επίπεδο ηχητικής πίεσης Lwot(i): dB(A)
               20. Ημερομηνία υποβολής οχήματος προς έγκριση:
               21. Τεχνική υπηρεσία που διεξάγει τις δοκιμές έγκρισης:
               22. Ημερομηνία έκδοσης του πρακτικού από τη συγκεκριμένη υπηρεσία:
               23. Αριθμός της έκθεσης που εκδόθηκε από τη συγκεκριμένη υπηρεσία:
               24. Χορήγηση/επέκταση/απόρριψη/ανάκληση έγκρισης (2):
               25. Θέση του σήματος έγκρισης στο όχημα:
               26. Τόπος:
               27. Ημερομηνία:
               28. Υπογραφή:
               29. Τα ακόλουθα έγγραφα, που φέρουν τον προαναφερόμενο αριθμό έγκρισης, επισυνάπτονται στην παρούσα κοινοποίηση:
               α) σκαριφήματα, διαγράμματα και σχέδια του κινητήρα και του συστήματος εξάτμισης ή σιγαστήρα
               β) φωτογραφίες του κινητήρα και του συστήματος εξάτμισης ή σιγαστήρα
               γ) κατάλογος των κατασκευαστικών στοιχείων, δεόντως ταυτοποιημένων, που αποτελούν το σύστημα εξάτμισης ή σιγαστήρα·
               (1) Χαρακτηριστικός αριθμός της χώρας η οποία χορήγησε/επέκτεινε/αρνήθηκε/ανακάλεσε την έγκριση (βλέπε διατάξεις έγκρισης στον κανονισμό)
               (2) Διαγράφονται οι περιττές ενδείξεις.
               (3) Εάν χρησιμοποιείται μη συμβατικός κινητήρας, θα πρέπει να δηλώνεται.
            
            ΜΕΡΟΣ Β
            
               ΓΙΑ ΤΟ NORESS ΓΙΑ ΤΥΠΟΥΣ ΟΧΗΜΑΤΩΝ ΠΟΥ ΕΧΟΥΝ ΕΓΚΡΙΘΕΙ ΣΥΜΦΩΝΑ ΜΕ ΤΟΝ ΚΑΝΟΝΙΣΜΟ αριθ. 9 Η ΤΟΝ ΚΑΝΟΝΙΣΜΟ αριθ. 63
            
            Κείμενο της εικόνας
            
               Επικοινωνία
               [Μέγιστο μέγεθος σελίδας: A4 (210 × 297 χιλιοστά)]
               (1)
               εκδίδεται από: Ονομασία της διοικητικής υπηρεσίας
               σχετικά με (2): Χορήγηση έγκρισης
               Επέκταση έγκρισης
               Απόρριψη έγκρισης
               Ανάκληση έγκρισης
               Οριστική παύση της παραγωγής
               τύπου οχήματος σε σχέση με τύπο NORESS ή στοιχείο του δυνάμει του κανονισμού αριθ. 92.
               Αριθ. Έγκρισης Αριθ. επέκτασης:
               1. Εμπορική ονομασία ή μάρκα του οχήματος:
               2. Τύπος οχήματος:
               3. Επωνυμία και διεύθυνση του κατασκευαστή:
               4. Εάν υπάρχει, ονοματεπώνυμο και διεύθυνση αντιπροσώπου του κατασκευαστή:
               5. Κινητήρας
               5.1. Κατασκευαστής:
               5.2. Τύπος:
               5.3. Υπόδειγμα:
               5.4. Ονομαστική μέγιστη καθαρή ισχύς: kW στις min– 1
               5.5. Είδος κινητήρα (π.χ. με επιβαλλόμενη ανάφλεξη, ανάφλεξη με συμπίεση κ.λπ.) (3):
               5.6. Κύκλοι: δίχρονος/τετράχρονος (2)
               5.7. Χωρητικότητα κυλίνδρων: cm3
               6. Μετάδοση της κίνησης
               6.1. Τύπος μετάδοσης: χειροκίνητο/αυτόματο κιβώτιο ταχυτήτων:
               6.2. Αριθμός ταχυτήτων:
               7. Εξοπλισμός
               7.1. Σιγαστήρας εξάτμισης
               7.1.1. Κατασκευαστής ή τυχόν εντολοδόχος:
               7.1.2. Υπόδειγμα:
               7.1.3. Τύπος: σύμφωνα με το σχέδιο αριθ. :
               7.2. Σιγαστήρας εισαγωγής
            
            Κείμενο της εικόνας
            
               7.2.1. Κατασκευαστής ή τυχόν εντολοδόχος:
               7.2.2. Υπόδειγμα:
               7.2.3. Τύπος: σύμφωνα με το σχέδιο αριθ.:
               8. Ταχύτητες που χρησιμοποιούνται για τη δοκιμή του οχήματος εν κινήσει:
               9. Τελική/-ές σχέση/-εις μετάδοσης:
               10. Αριθμός έγκρισης ECE τύπου ελαστικού/-ών:
               Εάν δεν υπάρχει, παρέχονται τα ακόλουθα στοιχεία:
               10.1. Κατασκευαστής ελαστικών:
               10.2. Εμπορική/-ές περιγραφή/-ές και/ή τύπος του ελαστικού (ανά άξονα), (π.χ. εμπορική επωνυμία, δείκτης ταχύτητας, δείκτης φόρτισης):
               10.3. Μέγεθος ελαστικού (ανά άξονα):
               10.4. Άλλος αριθμός έγκρισης τύπου (εάν υπάρχει):
               11. Μάζες
               11.1. Μέγιστο επιτρεπτό μεικτό βάρος: kg
               11.2. Μάζα δοκιμής: kg
               11.3. Δείκτης λόγου ισχύος προς μάζα (PMR):
               12. Μήκος οχήματος: m
               13. Ηχοστάθμη του οχήματος εν κινήσει dB(A)
               13.1. Σχέση i) που χρησιμοποιείται για τη δοκιμή του οχήματος εν κινήσει:
               13.2. Ταχύτητα του οχήματος στην αρχή της περιόδου επιτάχυνσης (κατά μέσον όρο 3 μετρήσεις) για τη σχέση i): km/h
               14. Ηχοστάθμη του οχήματος εν στάσει dB(A)
               14.1. σε στροφές του κινητήρα min– 1
               14.2. Θέση και κατεύθυνση του μικροφώνου:
               15. Δεδομένα αναφοράς συμμόρφωσης κατά τη χρήση
               15.1. Σχέση μετάδοσης i) ή, για οχήματα τα οποία υποβάλλονται σε δοκιμή με μη κλειδωμένες σχέσεις μετάδοσης, θέση του επιλογέα ταχυτήτων που επελέγη για τη δοκιμή·
               15.2. Ταχύτητα του οχήματος στην αρχή της περιόδου επιτάχυνσης (κατά μέσον όρο 3 μετρήσεις) για τη σχέση i): km/h
               15.3. Στάθμη ηχητικής πίεσης L(i): dB(A)
               16. Ημερομηνία υποβολής οχήματος προς έγκριση:
               17. Τεχνική υπηρεσία που διεξάγει τις δοκιμές έγκρισης:
               18. Ημερομηνία έκδοσης της έκθεσης από τη συγκεκριμένη υπηρεσία:
               19. Αριθμός της έκθεσης που εκδόθηκε από τη συγκεκριμένη υπηρεσία:
               20. Χορήγηση/επέκταση/απόρριψη/ανάκληση έγκρισης (2):
               21. Θέση του σήματος έγκρισης στο όχημα:
               22. Τόπος:
            
            Κείμενο της εικόνας
            
               23. Ημερομηνία:
               24. Υπογραφή:
               25. Τα ακόλουθα έγγραφα, που φέρουν τον προαναφερόμενο αριθμό έγκρισης, επισυνάπτονται στην παρούσα κοινοποίηση:
               α) Σκαριφήματα, διαγράμματα και σχέδια του κινητήρα και του συστήματος εξάτμισης ή σιγαστήρα
               β) Φωτογραφίες του κινητήρα και του συστήματος εξάτμισης ή σιγαστήρα
               γ) Κατάλογος των κατασκευαστικών στοιχείων, δεόντως ταυτοποιημένων, που αποτελούν το σύστημα εξάτμισης ή σιγαστήρα·
               (1) Χαρακτηριστικός αριθμός της χώρας η οποία χορήγησε/επέκτεινε/αρνήθηκε/ανακάλεσε την έγκριση (βλέπε διατάξεις έγκρισης στον κανονισμό)
               (2) Διαγράφονται οι περιττές ενδείξεις.
               (3) Εάν χρησιμοποιείται μη συμβατικός κινητήρας, θα πρέπει να δηλώνεται.
            
         
      
      
         
            ΠΑΡΑΡΤΗΜΑ 2
            
               ΠΑΡΑΔΕΙΓΜΑ ΤΩΝ ΣΗΜΑΤΩΝ ΕΓΚΡΙΣΗΣ
            
            (Βλέπε σημείο 5.4 του παρόντος κανονισμού)
            
               
            Το ανωτέρω σήμα έγκρισης τοποθετημένο σε συστήματα σιγαστήρα δηλώνει ότι ο συγκεκριμένος τύπος ανταλλακτικού συστήματος σιγαστήρα έχει εγκριθεί στις Κάτω Χώρες (E 4) σύμφωνα με τον κανονισμό αριθ. 92 και με αριθμό έγκρισης 012439. Τα δύο πρώτα ψηφία του αριθμού έγκρισης 01 υποδηλώνουν ότι η έγκριση χορηγήθηκε σύμφωνα με τις απαιτήσεις του παρόντος ισχύοντος κανονισμού αριθ. 92 κατά 00 του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 92 στην αρχική του μορφή.
         
      
      
         
            ΠΑΡΑΡΤΗΜΑ 3
            
               ΑΠΑΙΤΗΣΕΙΣ ΓΙΑ ΤΑ ΙΝΩΔΗ ΑΠΟΡΡΟΦΗΤΙΚΑ ΥΛΙΚΑ ΠΟΥ ΧΡΗΣΙΜΟΠΟΙΟΥΝΤΑΙ ΣΤΟ NORESS
            
            (Βλέπε σημείο 6.5 του παρόντος κανονισμού)
            
                     
                        1.
                     
                     
                        Τα ινώδη απορροφητικά υλικά είναι απαλλαγμένα από αμίαντο και δύνανται να χρησιμοποιούνται στην κατασκευή σιγαστήρων μόνον αν κατάλληλες διατάξεις διασφαλίζουν τη συγκράτηση των ινωδών απορροφητικών υλικών στη θέση τους καθ' όλη τη διάρκεια της χρήσης του σιγαστήρα και αν πληρούν τις προδιαγραφές από κάθε ένα από τα σημεία 2, 3, 4 ή 5 ανάλογα με την επιλογή του κατασκευαστή.
                     
                  
                     
                        2.
                     
                     
                        Ύστερα από την αφαίρεση των ινωδών υλικών, η ηχοστάθμη συμμορφώνεται με τις απαιτήσεις του σημείου 6.2 του παρόντος κανονισμού.
                     
                  
                     
                        3.
                     
                     
                        Τα ινώδη απορροφητικά υλικά δεν δύνανται να ευρίσκονται εντός των τμημάτων του σιγαστήρα από τα οποία διέρχονται τα αέρια της εξάτμισης και πληρούν τις ακόλουθες προϋποθέσεις:
                        
                                    α)
                                 
                                 
                                    το υλικό θερμαίνεται σε θερμοκρασία 650 ± 5 °C για 4 ώρες σε φούρνο χωρίς μείωση σε μέσο μήκος, διάμετρο ή φαινόμενη πυκνότητα των ινών.
                                 
                              
                                    β)
                                 
                                 
                                    μετά τη θέρμανση σε 650 ± 5 °C επί μία ώρα σε κλίβανο, τουλάχιστον 98 τοις εκατό του υλικού πρέπει να συγκρατείται στο κόσκινο με ονομαστικό μέγεθος ανοίγματος 250 μm σύμφωνα με το πρότυπο ISO 3310/1:1990, όταν υποβάλλεται σε δοκιμή σύμφωνα με το πρότυπο ISO 2559:2599.
                                 
                              
                                    γ)
                                 
                                 
                                    Η κατά βάρος απώλεια του υλικού δεν πρέπει να υπερβαίνει το 10,5 τοις εκατό μετά τον εμποτισμό για 24 ώρες στους 90 ± 5 °C σε συνθετικό συμπυκνωμάτων με την ακόλουθη σύνθεση:
                                    
                                                i)
                                             
                                             
                                                1 N υδροβρωμικό οξύ (HBr), 10 ml
                                             
                                          
                                                ii)
                                             
                                             
                                                1 N θειικό οξύ (H2SO4), 10 ml
                                             
                                          
                                                iii)
                                             
                                             
                                                Απεσταγμένο νερό· ο όγκος συμπληρώνεται μέχρι τα 1 000 ml
                                             
                                          
                              
                           Σημείωση: Το υλικό πρέπει να εκπλύνεται με απεσταγμένο νερό και να ξηραίνεται επί μία ώρα σε 105 °C πριν από τη ζύγιση.
                     
                  
                     
                        4.
                     
                     
                        Πριν το σύστημα να υποβληθεί σε δοκιμή σύμφωνα με το σημείο 6.2 του παρόντος κανονισμού πρέπει να ετοιμαστεί σε κανονική κατάσταση για οδική χρήση με μία από τις μεθόδους προετοιμασίας, όπως αναφέρεται στο σημείο 5.1.4 του παραρτήματος 3 του κανονισμού αριθ. 9 ή 63 ή στο σημείο 1.3 του παραρτήματος 5 του κανονισμού αριθ. 41, ανάλογα με την περίπτωση.
                     
                  
                     
                        5.
                     
                     
                        Τα καυσαέρια δεν έρχονται σε επαφή με τα ινώδη υλικά και ινώδη υλικά δεν τελούν υπό την επίδραση των διακυμάνσεων της πίεσης.
                     
                  
      
      
         
            ΠΑΡΑΡΤΗΜΑ 4
            
               ΔΗΛΩΣΗ ΣΥΜΜΟΡΦΩΣΗΣ ΜΕ ΤΙΣ ΠΡΟΣΘΕΤΕΣ ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΕΚΠΟΜΠΕΣ ΗΧΟΥ
            
            Κείμενο της εικόνας
            
               [Μέγιστο μέγεθος σελίδας: A4 (210 × 297 χιλιοστά)]
               Η παρούσα δήλωση απαιτείται για μη γνήσια ανταλλακτικά συστήματα σιγαστήρα εξάτμισης που καθορίζονται για χρήση σε οχήματα της κατηγορίας L3 τα οποία είναι εγκεκριμένου τύπου σύμφωνα με τη σειρά τροποποιήσεων 04 του κανονισμού αριθ. 41 και διέπονται από τις απαιτήσεις του σημείου 6.3 της σειράς τροποποιήσεων 04 του κανονισμού αριθ. 41.
               (Ονομασία κατασκευαστή) βεβαιώνει ότι τα μη γνήσια ανταλλακτικά συστήματος σιγαστήρα εξάτμισης αυτού του τύπου (τύπου όσον αφορά τις εκπομπές ήχου του, σύμφωνα με τη σειρά τροποποιήσεων 04 του κανονισμού αριθ. 41) συμμορφώνονται με τις απαιτήσεις του σημείου 6.3 της σειράς τροποποιήσεων 04 του κανονισμού αριθ 41.
               Ο (επωνυμία κατασκευαστή) προβαίνει στην παρούσα δήλωση με καλή πίστη και αφού έχει εκτελέσει κατάλληλη αξιολόγηση της απόδοσης όσον αφορά τις εκπομπές ήχου του μη γνήσιου ανταλλακτικού σιγαστήρα εξάτμισης σύμφωνα με τις απαιτήσεις του κανονισμού αριθ. 92.
               Ημερομηνία:
               Ονοματεπώνυμο του εξουσιοδοτημένου αντιπροσώπου:
               Υπογραφή του εξουσιοδοτημένου αντιπροσώπου: